
HOSTIS” Idegenforgalmi és Nemzetközi, Gazdasági Szakképzési Közalapítvány
ALAPÍTÓ OKIRAT MÓDOSÍTÁSA

Budapest Főváros Önkormányzata az általa alapított „HOSTIS” Idegenforgalmi és Nemzetközi, Gazdasági Szakképzési Közalapítvány Alapító Okiratát a Polgári Törvénykönyvről szóló 2013. évi V. törvény rendelkezéseire, továbbá a Kuratórium tagságának megváltozására tekintettel az alábbiak szerint módosítja, azzal, hogy a megváltozott - jelen módosítással hatályba lépő - szövegrészeket, a jelen szövegnek megfelelő típusú, félkövér betűtípussal szedett szövegrészek jelentik.
1. A Közalapítvány Alapító Okirata I. pontja helyébe az alábbi szöveg lép:
„ I.	 Budapest Főváros Önkormányzata (1052 Budapest, Városház u. 9-11.) közérdekű célra, magas színvonalú idegenforgalmi, idegen nyelvi képzés, nemzetközi, gazdasági kapcsolatok és vállalkozások szakember igényének megfelelő középfokú képzés, valamint át-, tovább- és felsőfokú képzés biztosítására, jogi személyként működő nyílt Közalapítványt hoz létre.”

2. A Közalapítvány Alapító Okirata II. pont címében az „Alapítvány” szövegrész helyébe a „Közalapítvány” szövegrész lép.

3. A Közalapítvány Alapító Okirata VI. pont 8.) alpontjában a „vagy a Közalapítványt kezelő” szövegrész elhagyásra kerül. 

4. A Közalapítvány Alapító Okirata VI. pont 9.) alpontja helyébe az alábbi szöveg lép:
„9.) A Közalapítvány ügyvezető szervének működési költségét a Közalapítvány    vagyonából  kell fedezni.”
5. A Közalapítvány Alapító Okirata VII. pontja 1) alpontja helyébe az alábbi szöveg lép:
„ 1.)	 A Közalapítvány ügyvezető szerve a Kuratórium, amely 6 tagból áll. A Kuratórium tagjai a Közalapítvány vezető tisztségviselői.  A Kuratórium tagjait az alapító kéri fel határozatlan időre. Az alapítóval érdekeltségi viszonyban álló személyek a Kuratóriumban csak kisebbségben lehetnek. A kuratóriumi tagot az alapító jelöli ki a Kuratórium javaslata figyelembevételével.

A Kuratórium elnöke:  	Murányi István (an: Vida Lilla) 1141 Bp. Álmos vezér park 17.
	A Kuratórium tagjai:	
					 Dr. Nagy Endre (an: Kiss Margit) 1121 Bp. Mártonhegyi út 9.
				 	  Ifjú György (an: Faisztl Sida) 1025 Bp. Csalán u. 39/a. B/7.
	
	Dr. Prekker Judit (an: Rajkovics Piroska) 2084 Pilisszentiván, Lenvirág u. 3.
Sárik Zoltán (an: Fábián Terézia) 2161 Csomád, Napsugár u. 9.
Tóth Andrea (an: Kovács Margit) 1141 Budapest, Kalocsai utca 69.



A Közalapítvány Kuratóriuma a Közalapítvány működéséről köteles az alapítónak évente mérlegkészítéskor beszámolni, és gazdálkodásának legfontosabb adatait az elfogadást követő 30 napon belül az alapító hivatalos lapjában nyilvánosságra hozni.”


6. A Közalapítvány Alapító Okirata VII. pontja 2.) alpontja helyébe az alábbi szöveg lép:
„2.) A Kuratórium tagjaira vonatkozó összeférhetetlenségi szabályok:

a) A Kuratórium tagjai természetes személyek lehetnek. A Kuratórium tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. A vezető tisztségviselő ügyvezetési feladatait személyesen köteles ellátni.

b) Az alapítvány kedvezményezettje és annak közeli hozzátartozója nem lehet a Kuratórium tagja. 

c) Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

d) Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

e) A közhasznú szervezet megszűntét követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,
ea) amely jogutód nélkül szűnt meg úgy, hogy az állami adó- és vámhatóságnál   nyilvántartott adó- és vámtartozását nem egyenlítette ki,
eb) amellyel szemben az állami adó- és vámhatóság jelentős összegű adóhiányt tárt fel,
ec) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
ed) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

f) A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.
g) A Kuratórium határozat hozatalában nem vehet részt az a személy, aki, vagy akinek közeli hozzátartozója (Ptk. 8:1. § (1) bekezdés 1. pont) a határozat alapján 
ga)  kötelezettség, vagy felelősség alól mentesül, vagy
gb) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által, megkötés nélkül igénybe vehető nem pénzbeli szolgáltatás.”


7. A Közalapítvány Alapító Okirata VII. pontja 3.) alpontja helyébe az alábbi szöveg lép:
„ 3.)  A vezető tisztségviselői megbízatás megszűnik: 
a) visszahívással;
b) lemondással;
c) a vezető tisztségviselő halálával vagy jogutód nélküli megszűnésével;
d)  a vezető tisztségviselő cselekvőképességének a tevékenysége ellátásához szükséges körben történő korlátozásával;
e) a vezető tisztségviselővel szembeni kizáró vagy összeférhetetlenségi ok bekövetkeztével.

A vezető tisztségviselő megbízatásáról a Közalapítványhoz címzett, a Közalapítvány másik vezető tisztségviselőjéhez vagy Kuratóriumhoz intézett nyilatkozattal bármikor lemondhat.
Ha a Közalapítvány ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.”

8. A Közalapítvány Alapító Okirata VII. pontja 5.) alpontjában az „alapítványtevő” szövegrész helyébe az „Alapító” szövegrész lép. Az 5.) alpont c) alpontjából „a Közalapítvány ügyvezető igazgatóját, valamint” szövegrész elhagyásra kerül, és az 5.) alpont az alábbi i) alponttal egészül ki:
„i) figyelembe véve a Közalapítvány pénzügyi helyzetét megállapítja a vezető tisztségviselők díjazását.”

9. A Közalapítvány Alapító Okirata VII. pontja 6.) alpontja helyébe az alábbi szöveg lép:
„ 6.) A Közalapítvány beszámolója tartalmazza:

· a mérleget; 
· az eredménykimutatást;
· a kiegészítő mellékletet, melyben be kell mutatni a támogatási program keretében végleges jelleggel felhasznált összegeket támogatásonként, illetve a Közalapítvány által az üzleti évben végzett főbb tevékenységeket és programokat;
· önkormányzatok társulásától, az egészségbiztosítási önkormányzattól és mindezek szerveitől kapott támogatás mértékét;
· a Közalapítvány vezető tisztségviselőinek nyújtott támogatás értékét, illetve összegét;
· a közhasznúsági mellékletet, mely tartalmazza 
· a Közalapítvány által végzett közhasznú tevékenységeket, ezen tevékenységek  fő célcsoportjait és eredményeit; valamint a közhasznúsági jogállás megállapításához szükséges adatokat, mutatókat;
· a közhasznú cél szerinti juttatások kimutatását;
· a Közalapítvány vezető tisztségviselőinek nyújtott juttatás értékét, illetve összegét és a juttatásba részesülő vezetők felsorolását.”

A Közalapítvány éves beszámolójába bárki betekinthet, valamint abból saját költségére másolatot készíthet.”

10. A Közalapítvány Alapító Okirata VII. pontja 7.) alpontja második bekezdésében „az ügyvezető igazgató,” szövegrész elhagyásra kerül, az „Iskola” szövegrész helyébe az „Iskola igazgatója” szövegrész lép.

11. A Közalapítvány Alapító Okirata VII. pontja 8.) alpontja helyébe az alábbi szöveg lép:

„8.) A Kuratórium döntését általában egyszerű többségi szavazattal hozza meg, míg az 5/a., d., g.  h. és i. pontok esetében minősített (2/3-os) szótöbbséggel határoz.”

12. A Közalapítvány Alapító Okirata VIII. pont 3.) alpont negyedik bekezdése a) alpontjában „a Közalapítvány legfőbb szervének, illetve ügyintéző és képviseleti szervének” szövegrész és a „Kuratórium” szót bezáró zárójel elhagyásra kerül.

13. A Közalapítvány Alapító Okirata X. pontja helyébe az alábbi szöveg lép:
    „X. Záró rendelkezések:

Jelen alapító okiratban nem szabályozott kérdésekben a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései és egyéb hatályos jogszabályok az irányadók.

Az Alapító Okiratban a jelen módosítással hatályba lépő - szövegrészeket, a jelen szövegnek megfelelő típusú, félkövér és dőlt betűtípussal szedett szövegrészek jelentik.”


Jelen módosítás az Alapító Okirat elválaszthatatlan része. Az Alapító Okirat módosítással nem érintett részei továbbra is hatályban maradnak.

______________________________

Tarlós István főpolgármester megbízásából
Szalay-Bobrovniczky Alexandra
  Főpolgármester-helyettes
Budapest Főváros Önkormányzata,
mint alapító képviseletében

Láttam: 
Budapest, 2015.                      hó       nap

______________________________
              Sárádi Kálmánné dr. 
                      főjegyző

Pénzügyi ellenjegyzést végeztem:
Budapest, 2015.                  hó       nap

______________________________
                    Verő Tibor
            pénzügyi főosztályvezető

Jelen Alapító Okirat módosítás a Fővárosi Közgyűlés …………… ………számú határozata által elfogadott szöveggel megegyező.

A jelen Alapító Okirat módosítást 
készítette és ellenjegyezte Budapesten, 
2015.                  hó       napján:

____________________________
            dr. Hegedüs Eszter
                 jogtanácsos

